Publication: Magyar Közlöny
Issue: MK-2004-14 (Year: 2004, Number: 14)
Era: 2004-2010
Section: A hulladékgazdálkodásról szóló 2000. évi XLIII. törvény (a továbbiakban: Hgt.) 21. § (1) bekezdése a települési önkormányzat kötelezõ közszolgáltatási feladatként
Paragraph Index: 1103

2. Az Ör. 1. §-a alapján az önkormányzat a települési folyékony hulladék rendszeres gyûjtésére, elszállítására, kezelésére és ártalmatlanítására közszolgáltatást szervez. Az Ör. hatálya tehát a települési folyékony hulladékkal kapcsolatos helyi közszolgáltatásra terjed ki. A Hgt. és az Ör. alapján a települési folyékony hulladék az a hulladékká vált folyadék, amelyet nem vezetnek el és nem bocsátanak ki szennyvízelvezetõ hálózaton, illetve szennyvíztisztító telepen keresztül. Az Ör. kifogásolt 7. § (1) bekezdése a települési folyékony hulladék közszolgáltatási díjának megállapításánál az ingatlanon háztartási célra felhasznált ivóvíz mennyiségét, a locsolási idõszakban pedig annak 10%-kal csökkentett mennyiségét veszi alapul. Az Ör. e rendelkezése tehát a díjat nem a mért és ténylegesen elszállított folyékony hulladék alapján határozza meg. A Kdr. 4. § (1) bekezdése a Hgt. idézett 25. §-ával összhangban elõírja, hogy az önkormányzat képviselõ-testülete a közszolgáltatás díját a rendeletében meghatározott közszolgáltatással arányosan állapítja meg. A Kdr. 7. § (1) bekezdése alapján a közszolgáltatási díj megállapítása az egységnyi díjtételek meghatározásával történik. A 7. § (2) bekezdés b) pontja alapján az egységnyi díjtétel a települési folyékony hulladékkal kapcsolatos közszolgáltatás esetében a folyékony hulladék egységnyi térfogatának szippantási díja. A 7. § (4) bekezdése szerint pedig a fizetendõ közszolgáltatási díj az egységnyi díjtétel és a szolgáltatás mennyiségének, illetve gyakoriságának a szorzata. A közszolgáltatás díját tehát nem egy vélelmezett mennyiség után kell fizetni. A települési folyékony hulladék mennyiségét és a közszolgáltatás díját nem lehet a felhasznált ivóvíz mennyiségébe és díjába való beszámítással meghatározni. Ezért az Ör. 7. § (1) bekezdése és a

Source: https://magyarkozlony.hu/hivatalos-lapok/36e03abe4d7d4734e79e49fa71f9a3f9725c0735/dokumentumok/6b57de4f86167a36195933cc1ce8677f1994b486/letoltes